
	Tema: Pipi Çorapegjata

	Njësia mësimore e parë: Shiko dhe komento


	RNSH:  I.3,4; II-1
RNF: 1.3;2.2
Rezultatet e të nxënit të orës mësimore:
Komenton rreth përmbajtjes së filmit Pipi Çorapegjata

	Hapi 1
Hapet diskutimi në klasë duke iu drejtuar nxënësve pyetjet:
· A e ka lexuar dikush nga ju librin Pipi Çorapegjata?
· Si do ta përshkruanit karakterin e Pipit?

	Hapi 2
Udhëzohen nxënësit të shikojnë me vëmendje filmin Pipi Çorapegjata. (Shikohet një pjesë e filmit, kurse pjesën tjetër e vazhdojnë në shtëpi).
Filmin mund ta gjeni në këtë vegëz:
https://www.youtube.com/watch?v=fyqi_wmyetI&ab_channel=ewocnj


	Hapi 3
Diskutohet me nxënësit rreth momenteve dhe ngjarjeve kryesore të filmit.
Udhëzohen të shkruajnë komentet e tyre rreth filmit. Mund të shkruajnë përmbledhjen e shkurtër, pjesën që u ka pëlqyer apo karakteristikat e Pipit, si personazhi kryesor i filmit.

	Hapi 4
Lexohen shkrimet nga disa nxënës dhe diskutohet rreth tyre.






























	Tema: Pipi Çorapegjata

	Njësia mësimore e dytë: Kodimi me ngjyra


	RNSH:II-1; III-4
RNF: 1.2;2.2
Rezultatet e të nxënit të orës mësimore:
Identifikon fjalë dhe shprehje kyçe nga teksti i lexuar.

	Hapi 1
Udhëzohen nxënësit të lexojnë në heshtje tekstin.


	Hapi 2
Diskutohet rreth ngjarjes duke u drejtuar pyetje, si:
-Si e priti mësuesja në klasë Pipin?
-Çfarë mendoni për sjelljen e Pipit?
-Cila mund të jetë arsyeja e sjelljes së tillë?
-Cili është mesazhi i tregimit?


	Hapi 3
Nxënësit gjejnë në tekst fjalët sipas udhëzimit dhe nënvizojnë ato sipas ngjyrave të dhëna.
U jepen sqarime se në disa raste mund të përdoren dy ngjyra për një fjalë.

	Hapi 4
Lexohen punimet nga disa nxënës dhe diskutohet rreth tyre.
Korrigjohen gabimet eventuale dhe vlerësohen punimet.


















	Tema: Pipi Çorapegjata

	Njësia mësimore e tretë: Fjalori


	RNSH: II-1: III-2
RNF: 2.2
Rezultatet e të nxënit të orës mësimore:
Identifikon fjalët e panjohura
Gjen kuptimin e fjalëve të panjohura

	Hapi 1
Nxënësit, të udhëzuar paraprakisht, sjellin në klasë nga një fjalor për secilin grup. Gjithashtu, edhe mësimdhënësja duhet ta ketë një fjalor për të punuar së bashku me nxënësit. Jepen udhëzimet e duhura për mënyrën e përdorimin të fjalorit, duke respektuar rendin alfabetik.

	Hapi 2
Identifikohen fjalët e panjohura nga teksti i mësuar.
Fillimisht shkruajnë në kolonën përkatëse të tabelës kuptimin e fjalëve sipas mendimit të tyre. Udhëzohen të përpiqen të nxjerrin kuptimin e fjalës nga konteksti i fjalisë, duke e rilexuar tekstin sipas nevojës. 
Më pas kanë për detyrë të gjejnë në fjalor kuptimin e saktë të fjalëve të panjohura dhe t’i shkruajnë në tabelën e fjalorit. 

	Hapi 3
Diskutohen ato dhe krahasohen me përshkrimet e tyre të hamendësuara se sa ia kanë qëlluar, sa u janë afruar dhe sa nuk e kanë pasur fare idenë se për çka bëhet fjalë.

















	Tema: Pipi Çorapegjata

	Njësia mësimore e katërt: Shprehu me vizatim


	RNSH: I-4: II-5
RNF: 2.5
Rezultatet e të nxënit të orës mësimore:
Paraqet me anë të vizatimit ngjarjen e lexuar

	Hapi 1
Nxiten nxënësit të përshkruajnë detajet më të rëndësishme nga pamja e Pipit dhe skenave të krijuara në tekst. Nxënësit shprehin mendimet e tyre për Pipin, duke treguar se çfarë e bën atë të veçantë nga personazhet e tjera.

	Hapi 2
Udhëzohen nxënësit të vizatojnë një pamje nga teksti i lexuar.

	Hapi 3
Nxënësit paraqesin vizatimet para klasës. Secili mund të shpjegojë pse zgjodhi ato detaje dhe çfarë dëshiron të shprehë nëpërmjet vizatimit të tij.


	Hapi 4
Vizatimet komentohen nga mësuesja dhe vlerësohen për origjinalitetin dhe kreativitetin e tyre.




















	Tema: Pipi Çorapegjata

	Njësia mësimore e pestë: Personazhet në klasë


	RNSH: I-6: II-3
RNF: 1.3
Rezultatet e të nxënit të orës mësimore:
Analizon personazhet nga teksti
Krahason personazhet nga teksti me personazhe nga jeta reale


	Hapi 1
Secili grup i nxënësve udhëzohet të analizojë dhe përshkruajë karakteristikat e një personazhi të caktuar nga filmi Pipi Çorapegjata.
Lexojnë punimet e tyre para klasës.


	Hapi 2
Grupet diskutojnë dhe gjejnë ngjashmëritë mes personazheve dhe shokëve e shoqeve të klasës. Inkurajohen të analizojnë karakteristikat, personalitetin, veprimet dhe mënyrën e të sjellit në shoqëri.


	Hapi 3
Udhëzohen nxënësit të shënojnë në tabelë në njërën anë personazhet e filmit, kurse në anën tjetër shokët dhe shoqet e klasës që i ngjasojnë personazheve të tekstit, duke arsyetuar krahasimin që kanë bërë.


	Hapi 4
Çdo grup prezanton punën para klasës.
 Pas prezantimit nxënësit japin komente apo vlerësime mbi ngjashmëritë ose ndryshimet që vërejtën. 















	Tema: Pipi Çorapegjata

	Njësia mësimore e gjashtë: Dramatizim


	RNSH: I-4,5
RNF:1.2,6
Rezultatet e të nxënit të orës mësimore:
Luan lojë me role duke u bazuar në ngjarjen e lexuar


	Hapi 1
Paraprakisht janë ndarë rolet për secilin grup. Janë përgatitur kostumet dhe skena e përshtatshme për dramatizim.

	Hapi 2
Grupet performojnë shfaqjet e tyre  para klasës. Udhëzohen të jenë sa më të lirshëm dhe origjinalë në lojën e tyre.


	Hapi 3
Pas secilës shfaqje të grupeve, diskutohet dhe analizohet se si çdo grup ka interpretuar ngjarjen dhe si kanë luajtur rolet e tyre secili nxënës.
Duartrokiten dhe inkurajohen për punën e tyre.

	Hapi 4
Nxënësit udhëzohen që së bashku me shoqet dhe shokët e grupit të shkruajnë regjinë e një pjese të filmit dhe të përcaktojnë rolet brenda grupit.


	Hapi 5
Grupet lexojnë punimet e tyre. 
Komentohen dhe vlerësohen nga mësuesja.















	Tema: Atmosfera

	Njësia mësimore e parë: Balonat


	RNSH: III-2
RNF: 1.5
Rezultatet e të nxënit të orës mësimore:
Tregon informacione për atmosferën e tokës

	Hapi 1
Udhëzohen nxënësit të plotësojnë balonat me fjalët që dinë për atmosferën që e rrethon tokën tonë. 

	Hapi 2
Nxënësit lexojnë para klasës fjalët që kanë shkruar për atmosferën duke u bazuar në njohuritë e tyre paraprake.
Paralelisht, në tabelë këto fjalë paraqiten në formën e një organizuesi të thjeshtë grafik.

	Hapi 3
Diskutohet duke u drejtuar pyetjet:
-Pse është e rëndësishme atmosfera për ne?
-Kush e ndot atë?
-Si mund të ndihmojmë në mbrojtjen e atmosferës?


















	Tema: Atmosfera

	Njësia mësimore e dytë: Fjalori


	RNSH: II-1, III-2
RNF: 2.2
Rezultatet e të nxënit të orës mësimore:
Identifikon fjalët e panjohura
Gjen kuptimin e fjalëve të panjohura


	Hapi 1
Lexohet vjersha “Atmosfera” me intonacion nga disa nxënës.


	Hapi 2
Analizohet duke u drejtuar pyetjet:
-A ju pëlqeu mënyra se si ka zgjedhur të shkruajë poetja për atmosferën? Pse?
-Si përshkruhen shtresat e ajrit?
-Cila ishte dëshira e Benit?
-Çfarë e këshilloi në fund poetja Benin?


	Hapi 3
Identifikohen fjalët e panjohura nga vjersha e lexuar.
Fillimisht shkruajnë në kolonën përkatëse të tabelës kuptimin e fjalëve sipas mendimit të tyre. Udhëzohen të përpiqen të nxjerrin kuptimin e fjalës nga konteksti i fjalisë, duke e rilexuar tekstin sipas nevojës. 
Më pas kanë për detyrë të gjejnë në fjalor kuptimin e saktë të fjalëve të panjohura dhe t’i shkruajnë në tabelën e fjalorit.


	Hapi 4
Nxënësit shkëmbejnë librat në dyshe dhe kontrollojnë e vlerësojnë punën e njëri-tjetrit.














	Tema: Atmosfera

	Njësia mësimore e tretë: Problemi dhe zgjidhja


	RNSH: II-6,7
RNF: 1.3,5
Rezultatet e të nxënit të orës mësimore:
Tregon zgjidhje për mbrojtjen e ajrit nga ndotja


	Hapi 1
Udhëzohen nxënësit të shikojnë me vëmendje ilustrimin e dhënë.


	Hapi 2
Hapet diskutimi me pyetjet:
-Çfarë vëreni në ilustrim?
-Pse mendoni se është bota e sëmurë?


	Hapi 3
Kërkohet nga nxënësit të shkruajnë komentet e tyre rreth mënyrës se si mund të zgjidhet ky problem. Secili jep mendime dhe ide se si mund të ndalohet ndotja e ajrit dhe krijimi i një atmosfere më të shëndetshme për botën e gjallë.

	Hapi 4
Lexohen disa prej punimeve të nxënësve dhe diskutohet rreth ideve të ndryshme për problemin e paraqitur.
 Puna e nxënësve vlerësohet.
















	Tema: Atmosfera

	Njësia mësimore e katërt: Shkruaj


	RNSH: I-2; II-1
RNF: 1.3,5,7
Rezultatet e të nxënit të orës mësimore:
Shkruan ese për temën e dhënë

	Hapi 1
Njoftohen nxënësit se do të shkruajnë një ese për temën “Planeti Tokë”.
Paraprakisht, së bashku me nxënësit formohet në tabelë një pemë e mendimeve për Planetin Tokë, duke hedhur ide dhe fjalë kyçe lidhur me temën.

	Hapi 2
Udhëzohen nxënësit të fillojnë shkrimin e esesë duke respektuar strukturën e esesë, dmth hyrjen, zhvillimin dhe përfundimin, si dhe rregullat drejtshkrimore.

	Hapi 3
Lexohen esetë nga disa nxënës.
Esetë korrigjohen dhe vlerësohen.


















	Tema: Atmosfera

	Njësia mësimore e pestë: Hulumto më shumë


	RNSH: II-1; III-2
RNF: 1,5; 3.6
Rezultatet e të nxënit të orës mësimore:
Hulumton për ndotjen e ajrit


	Hapi 1
Nxënësit sjellin në klasë fakte nga hulumtimi për ndotjen e ajrit në Tokë. 

	Hapi 2
Nxënësit udhëzohen të shkruajnë në hapësirën e caktuar, në njërën anë faktet, kurse në tjetrën vegëzat e hulumtimit. 

	Hapi 3
Nxënësit paraqesin para klasës gjetjet e tyre nga hulumtimi si dhe burimet e hulumtimit.
Diskutohen dhe analizohen faktet, duke lejuar nxënësit të komentojnë mbi gjetjet e shokëve e shoqeve.




















	Tema: Atmosfera

	Njësia mësimore e gjashtë: Posteri


	RNSH: VI-3
RNF:1.9;3.9
Rezultatet e të nxënit të orës mësimore:
Paraqet vizionin për një mjedis të shëndetshëm


	Hapi 1
Udhëzohen nxënësit të vizatojnë tokën me ndryshimet që duhet të ndodhin në të ardhmen, për ta shëruar atë. 


	Hapi 2
Kërkohet nga nxënësit fillimisht të diskutojnë në grupe dhe të shprehin idetë e tyre për shërimin e tokës, e më pas t’i paraqesin ato me vizatim.

	Hapi 3
Nxënësit shkëmbejnë vizatimet në dyshe dhe komentojnë punën e njëri-tjetrit.
Vlerësohen nga mësuesja për kreativitetin dhe origjinalitetin e punimeve.

	Hapi 4
Aktivitet shtesë.
Formohen grupe të nxënësve dhe inkurajohen të bashkëpunojnë për të krijuar një vizatim më të madh që përfaqëson vizionin e tyre të një mjedisi të shëndetshëm.
Mund të formulojnë edhe një moto ose slogan që përcakton mesazhin e tyre.
Punimet mund të ekspozohen në korridoret e shkollës.






                                                     









	Tema: Racat ngjyrosin ylberin

	Njësia mësimore e parë: Ngjyrat e duarve


	RNSH:II-1,3
RNF:1.2,7
Rezultatet e të nxënit të orës mësimore:
Tregon dallimet dhe ngjashmëritë në mes njerëzve


	Hapi 1
Udhëzohen nxënësit të ngjyrosin duart me ngjyra të ndryshme. 

	Hapi 2
Nxënësit diskutojnë në dyshe, duke komentuar ngjyrat me të cilat kanë ngjyrosur duart.
Krahasojnë me njëri-tjetrin punimet dhe tregojnë ngjashmëritë dhe dallimet mes tyre.
Arsyetojnë para klasës përdorimin e ngjyrave duke treguar pse kanë zgjedhur pikërisht ato ngjyra për duart.


	Hapi 3
Hapet diskutimi me pyetjet:
- A kanë të gjithë fëmijët në botë ngjyrë të njëjtë të duarve? 
- Çfarë ngjyra mund të kenë duart e fëmijëve të botës?



















	Tema: Racat ngjyrosin ylberin

	Njësia mësimore e dytë: Fjalori


	RNSH: II-1: III-2
RNF: 2.2
Rezultatet e të nxënit të orës mësimore:
Identifikon fjalët e panjohura në tekst
Gjen kuptimin e fjalëve të panjohura


	Hapi 1
Lexohet vjersha “Racat ngjyrosin ylberin” me intonacion nga disa nxënës.

	Hapi 2
Kërkohet nga nxënësit të identifikojnë fjalët e panjohura në vjershë.
Fillimisht shkruajnë në kolonën përkatëse të tabelës kuptimin e fjalëve sipas mendimit të tyre. 

	Hapi 3
Formohen grupe të vogla dhe nxënësit bashkëpunojnë për gjetjen e kuptimeve të fjalëve të panjohura.
Nxënësit duhet të shpjegojnë kuptimin e fjalëve duke përdorur fjalorin dhe kontekstin e përgjithshëm të vjershës, duke e rilexuar vjershën sipas nevojës. 


	Hapi 4
Nxiten nxënësit të përdorin  fjalët e kuptuara në shembuj të tjerë, duke shkruar nga një fjali për secilën prej tyre. 
Lexohen fjalitë nga nxënësit dhe vlerësohen për punën e tyre.
















	Tema: Racat ngjyrosin ylberin

	Njësia mësimore e tretë: Pyetje pas leximit


	RNSH: II-3; III-1
RNF: 1.2,3
Rezultatet e të nxënit të orës mësimore:
Përgjigjet në pyetje rreth tekstit të lexuar


	Hapi 1
Udhëzohen nxënësit të lexojnë me vëmendje vjershën në heshtje.

	Hapi 2
Nxënësit do të përgjigjen në pyetjet e dhëna në tabelë, në mënyrë individuale.
U shpjegohet se këto pyetje do t’i ndihmojnë në kuptimin më të thellë të vjershës dhe mesazhit që ajo përmban.


	Hapi 3
Hapet diskutim i përbashkët. 
Nxënësit ndajnë mendimet e tyre dhe arsyetojnë përgjigjet e tyre për pyetjet e paraqitura.
Theks i veçantë vihet te tema dhe mesazhi i vjershës, si dhe mënyra se si mund të lidhet ajo me jetën e përditshme.
Lexojnë pyetjet e shkruara rreth vjershës dhe inkurajohen nxënësit e tjerë t’u japin përgjigje atyre.

	Hapi 4
Përgjigjet e nxënësve komentohen dhe vlerësohen nga mësuesja.
















	Tema: Racat ngjyrosin ylberin

	Njësia mësimore e katërt: Posteri


	RNSH: VI-3
RNF:1.9;3.9
Rezultatet e të nxënit të orës mësimore:
Paraqet në mënyrë vizuale mesazhin për një botë plot me ngjyra


	Hapi 1
Diskutohet me nxënësit rreth vargjeve të vjershës. U drejtohet pyetja:
- Çfarë do të thotë për ju një “botë me ngjyra”?


	Hapi 2
Nxënësit në grupe, do të punojnë posterin me mesazhin: Ëndërrojmë një botë me plot ngjyra.
Ata mund të përdorin mjete të ndryshme për ta realizuar posterin. 

	Hapi 3
Posterat ekspozohen para nxënësve tjerë. Secili grup shpjegon dhe arsyeton mesazhin e paraqitur përmes posterit. Nxënësit tjerë nxiten të bëjnë pyetje apo të komentojnë rreth tyre.
Vlerësohen nga mësuesja për punën e kryer.


















	Tema: Racat ngjyrosin ylberin

	Njësia mësimore e pestë: Unë do të bëj


	RNSH: IV-4; VI-3
RNF: 1.5
Rezultatet e të nxënit të orës mësimore:
Diskuton për rëndësinë e diversitetit në shoqërinë njerëzore


	Hapi 1
Diskutohet me nxënësit mbi rëndësinë e diversitetit në shoqërinë njerëzore.
U drejtohen pyetjet:
-Cilat janë vlerat dhe ndjenjat që ndajmë me njerëzit pavarësisht ngjyrës, moshës apo kulturës së ndryshme?
-Si mund të kontribuojmë ne për të përmirësuar bashkëjetesën dhe tolerancën në shoqëri?

	Hapi 2
Nxënësit udhëzohen të plotësojnë labirintin sipas kërkesës në libër, në mënyrë individuale.

	Hapi 3
Lexohen punimet nga nxënësit dhe diskutohet rreth tyre.


















	Tema: Racat ngjyrosin ylberin

	Njësia mësimore e gjashtë: Hulumtoj më shumë


	RNSH: II-1; III-2
RNF: 1,5; 3.6
Rezultatet e të nxënit të orës mësimore:
Hulumton për racat njerëzore dhe mënyrën e jetës së tyre


	Hapi 1
Nxënësit sjellin në klasë faktet nga hulumtimi lidhur me racat e njerëzve dhe mënyrën e jetesës së tyre.

	Hapi 2
Formohet në tabelë një organizues grafik me në qendër “Racat njerëzore”.
Nxënësit tregojnë të dhënat e faktet e gjetura, me të cilat plotësohet grafiku.

	Hapi 3
Udhëzohen të plotësojnë në libër duke paraqitur ngjashmëritë dhe dallimet mes racave të njerëzve.



















	Tema: Racat ngjyrosin ylberin

	Njësia mësimore e shtatë: Njësia mësimore e bashkëbisedimit


	RNSH: II-3; IV-4
RNF: 1.5
Rezultatet e të nxënit të orës mësimore:
Bashkëbisedon me të tjerët për racat njerëzore


	Hapi 1
Nxënësit lexojnë informatat nga hulumtimi i tyre. 
Bisedojnë dhe krahasojnë me shokët e shoqet rreth hulumtimit të kryer.


	Hapi 2
Hapet diskutimi me pyetjet:
- Çfarë do të thotë për ty që një person është ndryshe nga ti? Si ndihesh në lidhje me këtë ndryshim?
- A mendon se është e rëndësishme të bëjmë miqësi dhe të shkëmbejmë ide me nxënës nga raca dhe kultura e ndryshme?
- A ka ndonjë gjë që do të dëshironit të dini mbi jetën e fëmijëve nga një vend tjetër? Çfarë pyetjesh do t'i bënit atyre?
- Përse mendon se është e rëndësishme të shprehim respekt dhe mirëkuptim për zakonet dhe traditat e njerëzve të tjerë?
- Si mund të bëjmë shkollën një vend më të këndshëm dhe miqësor për të gjithë, pavarësisht nga ngjyra e lëkurës ose origjina kulturore?


	Hapi 3
Udhëzohen nxënësit të shkruajnë përfundimet nga bashkëbisedimi.
















	[bookmark: _Hlk215952703]Njësia mësimore: Alienët si fëmijë

	Ora e parë: Organizuesi grafik


	RNSH: I-3; II-5
RNF: Zhvillon aftësitë imagjinuese dhe kreative; shkruan për një situatë imagjinare.
Rezultatet e të nxënit të orës mësimore: Paraqet alienët sipas imagjinatës dhe kreativitetit të vet.

	Hapi 1
Hapet diskutimi në klasë duke iu drejtuar nxënësve pyetjet:
· A keni dëgjuar për alienët?
· Çka mendoni se janë? 
· Si duken? – A mendoni se janë të vërtetë? -Ku jetojnë? – Si jetojnë?

	Hapi 2
Udhëzohen nxënësit të paraqesin informacionet që kanë për alienët në organizuesin grafik të dhënë në libër.

	Hapi 3
Nxënësit ndajnë mendimet, lexojnë shkrimet e tyre.
Paralelisht formohet edhe në tabelë një organizues grafik me idetë e nxënësve.

















	Njësia mësimore: Alienët si fëmijë

	Ora e dytë: Fjalorthi


	RNSH: I-1; I-3
RNF: identifikon pjesën themelore të ngjarjeve të tregimeve të lexuara me zë, duke përdorur fjalë të rëndësishme ose objekte vizuale. 
Rezultatet e të nxënit të orës mësimore: analizon vjershën e lexuar; identifikon fjalët e panjohura.

	Hapi 1
Lexohet vjersha “Alienët si fëmijë” me intonacion nga disa nxënës.

	Hapi 2
Analizohet vjersha duke u drejtuar pyetjet:
- Si paraqiten zakonisht alienët në filma?
-  Si e imagjinon autorja një alien ndryshe nga ata të frikshmit?
- Çfarë ka të përbashkët një alien i imagjinuar me një fëmijë?
- Cili është mesazhi kryesor i kësaj vjershe?
- Si do ta përshkruaje ti një alien, nëse do ta krijoje vetë me mendje?

	Hapi 3
Identifikohen fjalët e panjohura nga versha e lexuar.
Fillimisht shkruajnë në kolonën përkatëse të tabelës kuptimin e fjalëve sipas mendimit të tyre. Udhëzohen të përpiqen të nxjerrin kuptimin e fjalës nga konteksti i fjalisë, duke e rilexuar tekstin sipas nevojës. 
Më pas kanë për detyrë të gjejnë në fjalor kuptimin e saktë të fjalëve të panjohura dhe t’i shkruajnë në tabelën e fjalorit.

	Hapi 4
Nxënësit shkëmbejnë librat në dyshe dhe kontrollojnë e vlerësojnë punën e njëri-tjetrit.










	Njësia mësimore: Alienët si fëmijë

	Ora e tretë: Të shprehurit me vizatim


	RNSH: I-6; II-5
RNF: identifikon pjesën themelore të ngjarjeve të tregimeve të lexuara me zë, duke përdorur fjalë të rëndësishme ose objekte vizuale.
Rezultatet e të nxënit të orës mësimore: paraqet me vizatim alienët sipas imagjinatës dhe kreativitetit të vet.

	Hapi 1
Udhëzohen nxënësit të rilexojnë vjershën duke imagjinuar alienin që përshkruhet me të gjitha tiparet e tij. 

	Hapi 2
Nxënësit vizatojnë alienin sipas përshkrimit në vjershën e lexuar dhe e emërtojnë atë.

	Hapi 3
Nxënësit prezantojnë vizatimin, duke theksuar një cilësi që e dallon.
U drejtohet pyetja:
- A u duk alieni më pak i frikshëm pasi e imagjinuat si fëmijë? Pse?


















	Njësia mësimore: Alienët si fëmijë

	Ora e katërt: Pyetje për tekstin


	RNSH: III-1, 4
RNF: bën pyetje dhe përgjigjet në mënyrë të përgjegjshme.
Rezultatet e të nxënit të orës mësimore: shtron pyetje dhe përgjigjet në pyetjet e shtruara për alienët.

	Hapi 1
Ora fillon me pyetjen:
"Nëse një alien do të vinte në klasën tonë, çfarë do të donit të dinit për të?"
Disa nxënës japin ide të shpejta.

	Hapi 2
Nxënësit punojnë në çift.
Secili shkruan pyetje për alienin në njërën anë të syzeve, p.sh.:
- Si quhesh?
- Nga cili planet vjen?
- Çfarë ushqimi ha?
- A ke superfuqi?
Pastaj çiftet shkëmbejnë librat:
Shoku/shoqja u përgjigjet pyetjeve duke imagjinuar vetveten si alien.

	Hapi 3
Disa nxënës dalin para klasës dhe lexojnë pyetjet dhe përgjigjet më interesante.
Diskutim:
- Cilat pyetje ishin më të bukura? Cilat përgjigje ju bënë të qeshni ose ju dukën të veçanta?










	Njësia mësimore: Alienët si fëmijë

	Ora e pestë: Hulumto më shumë


	RNSH: II-2, 3, 5.
RNF: përdor burime të ndryshme për hulumtim.
Rezultatet e të nxënit të orës mësimore: merr informata për Gjithësinë (për planetët dhe trupat tjerë qiellorë) nga burime të ndryshme.

	Hapi 1
Nxënësit sjellin në klasë fakte nga hulumtimi për Gjithësinë, planetët dhe trupat e tjerë qiellorë.

	Hapi 2
Udhëzohen të shkruajnë në hapësirën e caktuar, faktet e mbledhura.

	Hapi 3
Nxënësit paraqesin para klasës gjetjet e tyre nga hulumtimi.
Diskutohen dhe analizohen faktet. U drejtohen pyetjet për reflektim:
- Çfarë iu duk më interesante nga ato që mësuat?
- Po ju, në cilin planet do të dëshironit të udhëtonit dhe pse?
















	Njësia mësimore: Alienët si fëmijë

	Ora e gjashtë: Lexo dhe gjej


	RNSH: II-4, 7.
RNF: përdor strategji për të kuptuar materialet e lexuara letrare apo ko letrare, duke identifikuar nivele të lexim-kuptimit dhe duke bërë dallimin e gjuhës figurative nga ajo jo figurative. 
Rezultatet e të nxënit të orës mësimore: analizon vjershën duke identifikuar rimat në të.

	Hapi 1
Ora fillon me një bisedë të shkurtër:
- Çfarë janë rimat?
- Ku i gjejmë ato?
Lexohet vjersha me intonacion për të krijuar atmosferë.

	Hapi 2
Nxënësit udhëzohen të gjejnë dhe të nënvizojnë me laps fjalët që rimojnë në fund të vargjeve. Gjithashtu, udhëzohen të gjejnë fjalë të tjera që rimojnë me vargjet.

	Hapi 3
Disa nxënës lexojnë rimat që kanë gjetur dhe fjalët e reja që propozojnë.
U drejtohen pyetjet:
- A ishte e vështirë të gjeje rimat?
- A ndryshon vjersha kur ndërrojmë fjalët?

	Hapi 4
Lojë e shpejtë me rima:
Mësuesja thotë një fjalë → nxënësit thonë fjalë që rimojnë me të.
(shembull: alien →  vjen) 







	Njësia mësimore: E fshehta e valixhes së vjetër

	Ora e parë: Paketo valixhen


	RNSH: II-4, 7.
RNF: ndërton listën sipas udhëzimeve të dhëna dhe arsyeton gjërat e listuara.
Rezultatet e të nxënit të orës mësimore: ndërton listën e gjërave që i nevojiten për një udhëtim dhe arsyeton këtë listë.


	Hapi 1
Shfaqet në tabelë një imazh i një valixheje të vjetër.
U drejtohen pyetjet:
· Ku mund të shkojmë me këtë valixhe?
· Çfarë mendoni se mund të ketë brenda?
· Çfarë do të merrnit ju në një udhëtim?
Nxënësit mendojnë në heshtje për gjërat që do merrnin në udhëtim.

	Hapi 2
Nxënësit udhëzohen të shkruajnë gjërat që mund të vendosin në valixhe për udhëtim, dhe të arsyetojnë për secilën prej tyre përse duhet të jetë aty.

	Hapi 3
Nxënësit prezantojnë listën e tyre dhe arsyetimet.
Diskutim:
· Cila ishte gjëja më interesante që dëgjuat?














	Njësia mësimore: E fshehta e valixhes së vjetër

	Ora e dytë: Fjalorthi


	RNSH: I-1; I-3
RNF: identifikon pjesën themelore të ngjarjeve të tregimeve të lexuara me zë, duke përdorur fjalë të rëndësishme ose objekte vizuale. 
Rezultatet e të nxënit të orës mësimore: analizon vjershën e lexuar; identifikon fjalët e panjohura.

	Hapi 1
Lexohet teksti :”E fshehta e valixhes së vjetër”, nga nxënësit në heshtje.

	Hapi 2
Identifikohen fjalët e panjohura nga teksti i lexuar.
Fillimisht shkruajnë në kolonën përkatëse të tabelës kuptimin e fjalëve sipas mendimit të tyre. Udhëzohen të përpiqen të nxjerrin kuptimin e fjalës nga konteksti i fjalisë, duke e rilexuar tekstin sipas nevojës. 
Më pas kanë për detyrë të gjejnë në fjalor kuptimin e saktë të fjalëve të panjohura dhe t’i shkruajnë në tabelën e fjalorit.

	Hapi 3
Secili nxënës krahason fjalorin e vet me shokun/shoqen.

	Hapi 4
Diskutim:
· Cila fjalë ishte më e vështira?
· A ndodhi që mendimi yt për fjalën të mos ishte i saktë?
· Si na ndihmon fjalori?













	[bookmark: _Hlk216121394]Njësia mësimore: E fshehta e valixhes së vjetër

	Ora e tretë: Ndaloj, mendoj, vlerësoj, kuptoj


	RNSH: II-4, 7.
RNF: përdor strategji për të kuptuar materialet e lexuara letrare apo ko letrare, duke identifikuar nivele të lexim-kuptimit dhe duke bërë dallimin e gjuhës figurative nga ajo jo figurative. 
Rezultatet e të nxënit të orës mësimore: përdor strategji të lexim-kuptimit për të kuptuar tekstin e dhënë.

	Hapi 1
Nxënësve u drejtohen pyetjet:
· Nëse ju do ta gjenit një valixhe të vjetër pranë detit, çfarë do të bënit?
· Do ta hapnit apo do të prisnit pronarin?
 Nxënësit japin ide e supozime.
“Edhe një djalë në historinë që do të lexojmë sot gjen një valixhe të panjohur…
Por ajo nuk është një valixhe e zakonshme – brenda saj fshihet një histori”.

	Hapi 2
Nxënësit udhëzohen të lexojnë tekstin, të ndalojnë kur nuk kuptojnë të rilexojnë dhe më pas ta shpjegojnë me fjalët e tyre. Udhëzohen të vendosin një shenjë (p.sh. yll ⭐) pranë pjesës që s’e kuptojnë.

	Hapi 3
Disa nxënës lexojnë pjesët që nuk i kuptuan fillimisht dhe si e kuptuan pas rileximit.
Diskutohet me klasën:
- A ju ndihmoi rileximi?
- Si ndryshoi kuptimi pas leximit të dytë?
Nxënësit ngrejnë kartolina: 🟩 (e kuptova mirë) 🟨 (pak vështirësi) 🟥 (ende kam vështirësi).














	Njësia mësimore: E fshehta e valixhes së vjetër

	Ora e katërt: Pyetje pas leximit


	RNSH: III-1, 3, 4.
RNF: bën pyetje dhe përgjigjet në mënyrë të përgjegjshme; merr pjesë në diskutim.
Rezultatet e të nxënit të orës mësimore: përgjigjet në pyetjet e shtruara dhe merr pjesë në diskutim.

	Hapi 1
Lexohet teksti me nga mësuesja dhe pastaj nga 2-3 nxënës.
Udhëzohen nxënësit të lexojnë në heshtje tekstin.

	[bookmark: _Hlk216211555]Hapi 2
Nxënësit do të përgjigjen në pyetjet e dhëna në tabelë, në mënyrë individuale.
U shpjegohet se këto pyetje do t’i ndihmojnë në kuptimin më të thellë të tekstit dhe mesazhit që ajo përmban.

	Hapi 3
Hapet diskutim i përbashkët. 
Nxënësit ndajnë mendimet e tyre dhe arsyetojnë përgjigjet e tyre për pyetjet e paraqitura.

	Hapi 4
Nxënësit shkruajnë një fjali të shkurtër si mesazh:
 “Unë do t’i thosha personazhit…”













	Njësia mësimore: E fshehta e valixhes së vjetër

	Ora e pestë: Unë si autor


	RNSH: I-2, 3.
RNF: interpreton tekste letrare duke u nisur nga komentimi i ngjarjes, ideve, personazheve, rrëfimit, figurave; shkruan lloje të ndryshme të teksteve letrare dhe jo letrare për tema të caktuara.
Rezultatet e të nxënit të orës mësimore: shkruan sipas imagjinatës së vet përfundimin e tekstit letrar; prezantojnë para klasës shkrimin e vet.

	Hapi 1
Nga 2-3 nxënës bëhet një përmbledhje e tekstit të mësuar.

	Hapi 2
Udhëzohen nxënësit të mbyllin sytë dhe të ndalen te momentet e fundit të tregimit. Pastaj, me imagjinatën e tyre të krijojnë vazhdimin e ngjarjeve sipas kërkesës së dhënë, në mënyrë unike dhe origjinale.

	Hapi 3
Nxënësit lexojnë krijimet e tyre para klasës.
Diskutohet duke nxitur nxënësit të pyesin dhe të japin komente rreth punës së njëri-tjetrit.
Vlerësohen nga mësuesja për punën e kryer.
















	Njësia mësimore: E fshehta e valixhes së vjetër

	Ora e gjashtë: Të shprehurit me vizatim


	RNSH: I-6; II-5
RNF: identifikon pjesën themelore të ngjarjeve të tregimeve të lexuara me zë, duke përdorur fjalë të rëndësishme ose objekte vizuale.
Rezultatet e të nxënit të orës mësimore: paraqet me vizatim pamjen e krijuar në mendje nga teksti i lexuar.

	Hapi 1
Zhvillohet një bisedë me nxënësit duke i nxitur të mendojnë dhe të tregojnë për pjesën e tekstit që u ka pëlqyer më shumë.

	Hapi 2
Nxënësit udhëzohen të paraqesin me vizatim sipas imagjinatës së tyre, pamjen që u krijohet në mendje nga teksti i lexuar

	Hapi 3
Nxënësit prezantojnë vizatimet para klasës dhe shpjegojnë se çfarë kanë paraqitur në punimin e tyre.

















	Njësia mësimore: E fshehta e valixhes së vjetër

	Ora e shtatë: Kodoj me ngjyra


	RNSH: II-4, 7.
RNF: përdor strategji për të kuptuar materialet e lexuara letrare apo ko letrare, duke identifikuar nivele të lexim-kuptimit dhe duke bërë dallimin e gjuhës figurative nga ajo jo figurative. 
Rezultatet e të nxënit të orës mësimore: përdor strategji të lexim-kuptimit për të kuptuar tekstin e dhënë.

	Hapi 1
Udhëzohen nxënësit të lexojnë në heshtje tekstin.
Nxënësit gjejnë në tekst fjalët sipas udhëzimit dhe nënvizojnë ato sipas ngjyrave të dhëna.

	Hapi 2
Nxënësit krahasojnë nënvizimet me shokun/shoqen e bankës.

	Hapi 3
Në një letër të vogël nxënësit shkruajnë:
"Fjala e pëlqyer e sotme ishte ______ sepse ______."
"Një fjalë e vështirë që mësova është ______."
















	Njësia mësimore: Botuesi – pjesa e parë

	Ora e parë: Asociacion


	RNSH: II-4, 7.
RNF: zhvillon aftësitë imagjinuese dhe kreative.
Rezultatet e të nxënit të orës mësimore: ndërton asociacione nga një fjalë e dhënë.

	Hapi 1
Nxënësve u drejtohen pyetjet:
- Çfarë ju vjen në mend kur them fjalën libër?
- Cilat lloje të librave njihni?


	Hapi 2
Zhvillohet një lojë e shpejtë:
Mësuesja thotë "Libër", nxënësit me radhë thonë shpejt një fjalë që lidhin me të:
 shkolla – autori – faqet – mësimi – fantazia – biblioteka…


	Hapi 3
U shpjegohet se do të krijojnë asociacione me fjalën LIBËR dhe do t’i vendosin në tabelën e dhënë.

	Hapi 4
Nxënësit prezantojnë asociacionet para klasës.
Komentohen dhe inkurajohen nga mësuesja për punën e kryer.










	Njësia mësimore: Botuesi – pjesa e parë

	Ora e dytë: Fjalorthi


	RNSH: I-1; I-3
RNF: identifikon pjesën themelore të ngjarjeve të tregimeve të lexuara me zë, duke përdorur fjalë të rëndësishme ose objekte vizuale. 
Rezultatet e të nxënit të orës mësimore: analizon vjershën e lexuar; identifikon fjalët e panjohura.

	Hapi 1
Lexohet teksti me zë nga mësuesja e më pas nga 2-3 nxënës.


	Hapi 2
Kërkohet nga nxënësit të lexojnë tekstin në heshtje dhe të identifikojnë fjalët e panjohura.
Fillimisht shkruajnë në kolonën përkatëse të tabelës kuptimin e fjalëve sipas mendimit të tyre. 

	Hapi 3
Formohen grupe të vogla dhe nxënësit bashkëpunojnë për gjetjen e kuptimeve të fjalëve të panjohura.
Nxënësit duhet të shpjegojnë kuptimin e fjalëve duke përdorur fjalorin dhe kontekstin e përgjithshëm të tekstit, duke e rilexuar atë sipas nevojës. 

	Hapi 4
Nxiten nxënësit të përdorin  fjalët e kuptuara në shembuj të tjerë, duke shkruar nga një fjali për secilën prej tyre. 
Lexohen fjalitë nga nxënësit dhe vlerësohen për punën e tyre.










	Njësia mësimore: Botuesi – pjesa e parë

	Ora e tretë: Pyetje pas leximit


	RNSH: III-1, 3, 4.
RNF: bën pyetje dhe përgjigjet në mënyrë të përgjegjshme; merr pjesë në diskutim.
Rezultatet e të nxënit të orës mësimore: përgjigjet në pyetjet e shtruara dhe merr pjesë në diskutim.

	Hapi 1
Udhëzohen nxënësit të lexojnë tekstin në heshtje. 


	Hapi 2
Nxënësit do të përgjigjen në pyetjet e dhëna në tabelë, në mënyrë individuale.
U shpjegohet se këto pyetje do t’i ndihmojnë në kuptimin më të thellë të tekstit dhe mesazhit që ajo përmban.

	Hapi 3
Hapet diskutim i përbashkët. 
Nxënësit ndajnë mendimet e tyre dhe arsyetojnë përgjigjet e tyre për pyetjet e paraqitura

	Hapi 4
Komentohen dhe vlerësohen nga mësuesja për punën e kryer.












	[bookmark: _Hlk216207307]Njësia mësimore: Botuesi – pjesa e parë

	Ora e katërt: Ndaloj, mendoj, vlerësoj, kuptoj


	RNSH: II-4, 7.
RNF: përdor strategji për të kuptuar materialet e lexuara letrare apo ko letrare, duke identifikuar nivele të lexim-kuptimit dhe duke bërë dallimin e gjuhës figurative nga ajo jo figurative. 
Rezultatet e të nxënit të orës mësimore: përdor strategji të lexim-kuptimit për të kuptuar tekstin e dhënë.

	Hapi 1
Diskutim i shkurtër duke rikujtuar tekstin:
- Kush janë personazhet/vendi/ngjarja?
- Cili ishte momenti më interesant?
- A kishte ndonjë pjesë që ju duk e vështirë për ta kuptuar?


	Hapi 2
Nxënësit rilexojnë tekstin në heshtje.
Udhëzohen të ndalojnë te çdo pjesë që nuk e kuptojnë dhe ta shkruajnë në kolonën e parë të tabelës. Kthehen përsëri te teksti për ta rilexuar dhe më pas përmbledhin pjesën në kolonën e dytë, ashtu si e kanë kuptuar.

	Hapi 3
Disa nxënës lexojnë pjesët që nuk i kuptuan fillimisht dhe si e kuptuan pas rileximit.
Diskutohet me klasën:
- A ju ndihmoi rileximi?
- Si ndryshoi kuptimi pas leximit të dytë?
Nxënësit ngrejnë kartolina: 🟩 (e kuptova mirë) 🟨 (pak vështirësi) 🟥 (ende kam vështirësi).


	










Njësia mësimore: Botuesi – pjesa e parë

	Ora e pestë: Pyes veten


	RNSH: III-1, 4. 
RNF: bën pyetje që lidhen me tekstet e caktuara dhe jep përgjigjen në to.
Rezultatet e të nxënit të orës mësimore: ndërton pyetje për tekstin e mësuar dhe jep përgjigjen në to.

	Hapi 1
Nxënësit njoftohen se detyra e tyre sot është të shkruajnë pyetje rreth tekstit dhe t’u përgjigjen vetë.

	Hapi 2
Në tabelë shkruhen disa pyetje model për të kuptuar çfarë nënkupton "parashtro pyetje vetes", p.sh.:
· Çfarë po ndodh në këtë pjesë të tregimit?
· Pse veproi kështu personazhi?
· Si do të ndihesha unë në vend të tij?
· Çfarë mund të ndodhë më pas?


	Hapi 3
Nxënësit rilexojnë pjesë kyçe të tekstit (3-5 min).
Shkruan deri në 10 pyetje rreth tekstit dhe përgjigjen e vet për secilën.
Mësuesja ndihmon në formulimin e pyetjeve dhe udhëzon për përgjigje më të plota.

	Hapi 4
 Nxënësit lexojnë pyetjet dhe përgjigjet e tyre.
Komentohen dhe vlerësohen nga mësuesja për punën e kryer.










	Njësia mësimore: Botuesi – pjesa e parë

	Ora e gjashtë: Hulumtoj më shumë


	RNSH: II-2, 3, 5.
RNF: përdor burime të ndryshme për hulumtim.
Rezultatet e të nxënit të orës mësimore: merr informata për Mesharin e Gjon Buzukut nga burime të ndryshme.

	Hapi 1
Paraprakisht nxënësit janë udhëzuar të hulumtojnë në shtëpi për Mesharin e Gjon Buzukut, duke i udhëzuar me pyetjet për punë hulumtuese:
· Kush ishte Gjon Buzuku dhe kur jetoi?
· Çfarë lloji teksti është Meshari?
· Pse Meshari konsiderohet dokument i rëndësishëm për gjuhën shqipe?
· Ku ruhen kopjet e Mesharit? 
· Cilat fjalë ose shprehje të vjetra mund të gjejmë brenda tij?

	Hapi 2
Udhëzohen nxënësit të shkruajnë në hapësirën e caktuar, faktet e mbledhura.

	Hapi 3
Nxënësit paraqesin para klasës gjetjet e tyre nga hulumtimi.
Diskutohen dhe analizohen faktet. U drejtohen pyetjet:
· Cili ishte fakti që ju befasoi?
· Pse mendoni se duhet të ruajmë libra të vjetër?











	Njësia mësimore: Botuesi – pjesa e parë

	Ora e shtatë: Unë si autor


	RNSH: I-2, 3.
RNF: interpreton tekste letrare duke u nisur nga komentimi i ngjarjes, ideve, personazheve, rrëfimit, figurave; shkruan lloje të ndryshme të teksteve letrare dhe jo letrare për tema të caktuara.
Rezultatet e të nxënit të orës mësimore: shkruan sipas imagjinatës së vet përfundimin e tekstit letrar; prezantojnë para klasës shkrimin e vet.

	Hapi 1
Bisedë e shkurtër rikujtuese:
· Cili ishte mesazhi i tekstit?
· Si përfundonte teksti?
· Çfarë do të donit të ndodhte më tej?


	Hapi 2
Udhëzohen nxënësit të shkruajnë vazhdimin e tekstit sipas imagjinatës së tyre, me 100-150 fjalë.

	Hapi 3
Nxënësit lexojnë krijimet e tyre.
Secili vlerëson krijimin e shokut duke dhënë:
1. Një ide që i pëlqeu
2. Një personazh/situatë që ishte interesante
3. Një sugjerim për ta bërë më të mirë













	Njësia mësimore: Botuesi – pjesa e dytë

	Ora e parë: Fjalorthi


	RNSH: I-1; I-3
RNF: identifikon pjesën themelore të ngjarjeve të tregimeve të lexuara me zë, duke përdorur fjalë të rëndësishme ose objekte vizuale. 
Rezultatet e të nxënit të orës mësimore: analizon vjershën e lexuar; identifikon fjalët e panjohura.

	Hapi 1
Lexohet teksti me zë nga mësuesja, e më pas nga 2-3 nxënës.

	Hapi 2
Identifikohen fjalët e panjohura nga teksti i lexuar.
Fillimisht shkruajnë në kolonën përkatëse të tabelës kuptimin e fjalëve sipas mendimit të tyre. Udhëzohen të përpiqen të nxjerrin kuptimin e fjalës nga konteksti i fjalisë, duke e rilexuar tekstin sipas nevojës. 
Më pas kanë për detyrë të gjejnë në fjalor kuptimin e saktë të fjalëve të panjohura dhe t’i shkruajnë në tabelën e fjalorit.

	Hapi 3
Secili nxënës krahason fjalorin e vet me shokun/shoqen.















	Njësia mësimore: Botuesi – pjesa e dytë

	Ora e dytë: Pyetje pas leximit


	RNSH: III-1, 3, 4.
RNF: bën pyetje dhe përgjigjet në mënyrë të përgjegjshme; merr pjesë në diskutim.
Rezultatet e të nxënit të orës mësimore: përgjigjet në pyetjet e shtruara dhe merr pjesë në diskutim.

	Hapi 1
Udhëzohen nxënësit të lexojnë tekstin në heshtje. 


	Hapi 2
Nxënësit do të përgjigjen në pyetjet e dhëna në tabelë, në mënyrë individuale.
U shpjegohet se këto pyetje do t’i ndihmojnë në kuptimin më të thellë të tekstit dhe mesazhit që ajo përmban.

	Hapi 3
Hapet diskutim i përbashkët. 
Nxënësit ndajnë mendimet e tyre dhe arsyetojnë përgjigjet e tyre për pyetjet e paraqitura.















	Njësia mësimore: Botuesi – pjesa e dytë

	Ora e tretë: Krahasimi


	RNSH: II-1, 2; III-4.
RNF: analizon dhe krahason tekste letrare në mes vete.
Rezultatet e të nxënit të orës mësimore: analizon dhe krahason tekstet letrare “Botuesi” – pjesa e parë dhe “Botuesi” – pjesa e dytë.

	Hapi 1
Fillimisht nga  nxënësit bëhet një përmbledhje e teksteve “Botuesi”- pjesa e parë  dhe “Botuesi”- pjesa e  dytë.

	Hapi 2
U shpjegohet nxënësve se do të krahasojnë informatat nga të dy tekstet duke gjetur:
· ngjashmëritë
· dallimet
· zhvillimin e ngjarjes nga pjesa 1 te pjesa 2


	Hapi 3
Nxënësit punojnë në dyshe për të plotësuar tabelën me ngjashmërite dhe dallimet ndërmjet dy teksteve të mësuara.

	Hapi 4
Çdo dyshe e nxënësve prezanton dy ngjashmëri dhe dy dallime ndërmjet teksteve.
Komentohen dhe vlerësohen nga mësuesja për punën e kryer.











	Tema: Karnavali i Rio de Zhaneiro

	Njësia mësimore e parë: Kostumi im


	RNSH: II-5
RNF: 1.9
Rezultatet e të nxënit të orës mësimore:
Paraqet kostumin e preferuar për një karnaval


	Hapi 1
Fillohet me pyetje për të tërhequr vëmendjen e nxënësve.
- Kush e ka dëgjuar ndonjëherë fjalën “Karnaval”?
- Çfarë dini për të?
Nxënësit shprehin mendimet e tyre.


	Hapi 2
Nxënësve u shpjegohet se çfarë janë karnavalet dhe çfarë simbolizojnë ato në kulturën dhe traditën popullore.
Mund të përdoren materiale vizuale si fotografi, video, apo ndonjë muzikë karnavalesh për të bërë orën më tërheqëse.


	Hapi 3
Njoftohen nxënësit se do të organizohet një karnaval në oborrin e shkollës dhe për këtë duhet të përgatitin kostumet e tyre.

	Hapi 4
Udhëzohen të përshkruajnë kostumet me të cilat do të shfaqen në karnaval dhe të arsyetojnë përzgjedhjen e tyre, në hapësirën e caktuar në libër.


	Hapi 5
Nxënësit lexojnë shkrimet e tyre para klasës dhe diskutohet rreth tyre.













	Tema: Karnavali i Rio de Zhaneiro

	Njësia mësimore e dytë: Fjalori


	RNSH: II-1: III-2
RNF: 2.2
Rezultatet e të nxënit të orës mësimore:
Identifikon fjalët e panjohura në tekst
Gjen kuptimin e fjalëve të panjohura


	Hapi 1
Lexohet teksti “Karnavali i Rio de Zhaneiro” nga nxënësit në heshtje.

	Hapi 2
Identifikohen fjalët e panjohura nga teksti i lexuar.
Fillimisht shkruajnë në kolonën përkatëse të tabelës kuptimin e fjalëve sipas mendimit të tyre. Udhëzohen të përpiqen të nxjerrin kuptimin e fjalës nga konteksti i fjalisë, duke e rilexuar tekstin sipas nevojës. 
Më pas kanë për detyrë të gjejnë në fjalor kuptimin e saktë të fjalëve të panjohura dhe t’i shkruajnë në tabelën e fjalorit.

	Hapi 3
Udhëzohen nxënësit të përgjigjen individualisht në pyetjet e dhëna.

	Hapi 4
Ftohen nxënësit të lexojnë përgjigjet para klasës.
Diskutohet rreth tyre, duke u siguruar që nxënësit e kanë kuptuar mirë tekstin.
Vlerësohen nga mësuesja për saktësinë e përgjigjeve të dhëna.


















	Tema: Karnavali i Rio de Zhaneiro

	Njësia mësimore e tretë: Pyetje rreth tekstit


	RNSH: II-3; III-1
RNF: 1.2,3
Rezultatet e të nxënit të orës mësimore:
Përgjigjet në pyetje rreth tekstit


	Hapi 1
Lexohet vazhdimi i tekstit “Karnavali i Rio de Zhaneiro” nga nxënësit në heshtje.

	Hapi 2
Identifikohen fjalët e panjohura nga teksti i lexuar.
Fillimisht shkruajnë në kolonën përkatëse të tabelës kuptimin e fjalëve sipas mendimit të tyre. Udhëzohen të përpiqen të nxjerrin kuptimin e fjalës nga konteksti i fjalisë, duke e rilexuar tekstin sipas nevojës. 
Më pas kanë për detyrë të gjejnë në fjalor kuptimin e saktë të fjalëve të panjohura dhe t’i shkruajnë në tabelën e fjalorit.


	Hapi 3
Udhëzohen nxënësit të diskutojnë në grup e më pas të përgjigjen në pyetjet e dhëna.
Organizohet një “garë e përgjigjeve”. 
Grupi i cili përgjigjet më shpejt dhe më saktë e fiton garën.



              Njësia mësimore e katërt dhe pestë zhvillohet sipas veprimtarive të orës së dytë dhe të tretë.












	Tema: Karnavali i Rio de Zhaneiro

	Njësia mësimore e gjashtë: Posteri im


	RNSH: VI-3
RNF: 1.9; 3.9
Rezultatet e të nxënit të orës mësimore:
Paraqet në mënyrë vizuale Karnavalet e Rio dhe Zhaniero


	Hapi 1
Bisedohet me nxënësit për Karnavalet e Rios, duke rikujtuar tekstin e mësuar.
Nxiten nxënësit të shprehin idetë e tyre mbi atë se çfarë i bën karnavalet të veçanta dhe të bukura.

	Hapi 2
U shpjegohet se do të bëjnë secili nga një poster me fotografi të ndryshme të Karnavaleve të Rio de Zhaneiro, të marra nga interneti.


	Hapi 3
Paraqesin posterat para klasës dhe secili ndan idetë e tij se çfarë ka shprehur në posterin e tij.
Nxiten nxënësit të komentojnë dhe të vlerësojnë punën e njëri-tjetrit.

















	Tema: Biografia e Moxartit

	Njësia mësimore e parë: Shprehu me vizatim


	RNSH: II-5
RNF: 1.9
Rezultatet e të nxënit të orës mësimore:
Vizaton instrumente


	Hapi 1
Hapet diskutim me pyetjet:
-A ju pëlqen muzika?
-Cili instrument ju pëlqen më shumë? Pse?


	Hapi 2
Udhëzohen nxënësit të vizatojnë orkestrën me instrumentistë dhe instrumente.
Diskutojnë në grup dhe komentojnë punimet e njëri – tjetrit.


	Hapi 3
Sipas udhëzimit, nxënësit do të zgjedhin një instrument që u pëlqen dhe do ta përshkruajnë atë. Nxiten të përshkruajnë sa më hollësisht dhe me detaje instrumentin.

	Hapi 4
Vlerësohen nga mësuesja për origjinalitetin e vizatimit dhe saktësinë e përshkrimit të instrumentit.
















	Tema: Biografia e Moxartit

	Njësia mësimore e dytë: Kodoj me ngjyra


	RNSH: III-4
RNF: 1.2
Rezultatet e të nxënit të orës mësimore:
Identifikon fjalë dhe shprehje në tekst sipas udhëzimeve


	Hapi 1
U tregohet nxënësve se do të njihemi me një personazh të jashtëzakonshëm që ka lënë  gjurmë të pashlyeshme në historinë e muzikës - Wolfgang Amadeus Moxart. Fillimisht kërkohen mendimet e nxënësve duke u drejtuar pyetjen:
- Çfarë dini ju për Moxartin?


	Hapi 2
Lexohet teksti i ndarë në paragrafe. Diskutohet mbi termat dhe ngjarjet kryesore duke u drejtuar pyetje pas leximit të çdo paragrafi.
Pyetje të mundshme:
- Ku lindi Moxarti dhe në cilën kohë jetoi?
- Cili ishte roli i babait të tij në zhvillimin e talentit të tij muzikor?
- Kur nisi Moxarti të studiojë muzikë dhe kompozim?
- Çfarë aktivitetesh muzikore bënte ai në moshën  e tij të hershme? 
- Pse mendoni se muzika e tij vazhdon të jetë kaq e njohur dhe e vlerësuar edhe sot, pavarësisht vdekjes së tij të hershme? Etj.


	Hapi 3
Nxënësit lexojnë tekstin, gjejnë fjalët dhe nënvizojnë ato me ngjyra sipas udhëzimeve.
Diskutojnë në dyshe dhe krahasojnë fjalët e nënvizuara me njëri – tjetrin.

	Hapi 4
Lexohen nga nxënësit fjalët e nënvizuara, diskutohet dhe komentohet rreth tyre.














	Tema: Biografia e Moxartit

	Njësia mësimore e tretë: Fjalori


	RNSH: II-1, III-2
RNF: 2.2
Rezultatet e të nxënit të orës mësimore:
Identifikon fjalët e panjohura në tekst
Gjen kuptimin e fjalëve të panjohura


	Hapi 1
Nxiten nxënësit të shkruajnë në një fletë të vogël cilësitë dhe aftësitë që shquhen në biografinë e Moxartit. 


	Hapi 2
Lexohen përgjigjet nga nxënësit dhe diskutohet se si këto cilësi kanë ndikuar në suksesin dhe famën e tij.


	Hapi 3
Identifikohen fjalët e panjohura nga teksti i lexuar.
Fillimisht shkruajnë në kolonën përkatëse të tabelës kuptimin e fjalëve sipas mendimit të tyre. Udhëzohen të përpiqen të nxjerrin kuptimin e fjalës nga konteksti i fjalisë, duke e rilexuar tekstin sipas nevojës. 
Më pas kanë për detyrë të gjejnë në fjalor kuptimin e saktë të fjalëve të panjohura dhe t’i shkruajnë në tabelën e fjalorit.


	Hapi 4
Nxiten nxënësit të përdorin  fjalët e kuptuara në shembuj të tjerë, duke shkruar nga një fjali për secilën prej tyre. 
Lexohen fjalitë nga nxënësit dhe vlerësohen për punën e tyre.















	Tema: Biografia e Moxartit

	Njësia mësimore e katërt: Hulumtoj më shumë


	RNSH: II-1; III-2
RNF: 1,5; 3.6
Rezultatet e të nxënit të orës mësimore:
Hulumton më shumë për jetën dhe veprën e Moxartit


	Hapi 1
Nxiten nxënësit të përdorin imagjinatën e tyre dhe të shkruajnë një letër të ngjashme me një intervistë me Moxartin. Ata mund të formulojnë pyetje që do të ishin të interesuar për ta pyetur atë.


	Hapi 2
Ftohen nxënësit të lexojnë letrën për Moxartin në karrigen e autorit.

	Hapi 3
Nxënësit kanë sjellë në klasë fakte nga hulumtimet që kanë bërë mbi jetën dhe vepren e Moxartit. Udhëzohen të shkruajnë sipas kërkesës së dhënë informacionet e mbledhura mbi jetën dhe veprën e Moxartit.

	Hapi 4
Lexohen punimet nga nxënësit. 
Zhvillohet një bisedë me nxënësit rreth çfarë dëgjuan dhe për të theksuar elementet më interesante dhe të panjohura mbi Moxartin.
















	Tema: Biografia e Moxartit

	Njësia mësimore e pestë: Dëgjoj dhe komentoj


	RNSH: I-4
RNF:1.1;1.9
Rezultatet e të nxënit të orës mësimore:
Komenton për veprën e dëgjuar muzikore


	Hapi 1
Nxënësve u drejtohen pyetjet:
- A keni dëgjuar ndonjëherë muzikë të kompozuar nga një artist i njohur si Moxarti?
- Si jeni ndier? A ju ka pëlqyer?


	Hapi 2
U tregohet nxënësve se sot do të dëgjojmë së bashku një pjesë të njohur muzikore të Moxartit. Iu tërhiqet vëmëndja për dëgjim të qetë, në mënyrë që nxënësit të përqendrohen në tingujt dhe emocionet e veprës. 


	Hapi 3
Pas dëgjimit, hapet diskutim me pyetjet:
- A ju pëlqeu muzika? Pse?
- Cilat instrumente mendoni se ka përdorur Moxarti në këtë muzikë?
- Si u ndiet gjatë dëgjimit të kësaj muzike? A ju shkaktoi ndonjë emocion të veçantë?
- A do të donit të dëgjonit më shumë nga Moxarti? Pse?


	Hapi 4
Udhëzohen nxënësit të shkruajnë sipas kërkesës, komente për përshtypjet e tyre pas dëgjimit të veprës.
Vlerësohen për origjinalitetin dhe shprehjet e qarta e kuptimplote, si dhe drejtshkrimin.















	Tema: Biografia e Moxartit

	Njësia mësimore e gjashtë: Shkruaj


	RNSH: I-2,4
RNF: 1.3,5,7
Rezultatet e të nxënit të orës mësimore:
Shkruan artikull gazete për jetën dhe veprën e Moxartit


	Hapi 1
Në tabelë formohet një pemë e mendimeve për Moxartin. 
Nxënësit tregojnë të dhëna për jetën dhe veprën e Moxartit me të cilat plotësohet pema e mendimeve.


	Hapi 2
Udhëzohen nxënësit të shkruajnë një artikull gazete me titull: Jeta dhe vepra e Moxartit.
U jepen udhëzime për shkrimin:
1.Hyrja të jetë mbresëlënëse.
2.Paraqit informacione themelore për Moxartin.
3.Identifiko disa nga veprat kryesore të Moxartit.
4.Paraqit mendime personale për Moxartin.
5.Rishiko artikullin dhe kontrollo gabimet drejtshkrimore.


	Hapi 3
Ftohen nxënësit të lexojnë para klasës artikujt e shkruar.
Diskutohen dhe komentohen nga nxënësit. Zgjidhet artikulli më i mirë.
Vlerësohen nga mësuesja për shkrimin sipas kritereve dhe udhëzimeve të lartpërmendura.
















	Tema: Biografia e Moxartit

	Njësia mësimore e shtatë: Krahasimi


	RNSH: I-6; II-1
RNF: 1.2
Rezultatet e të nxënit të orës mësimore:
Krahson Moxartin me një kompozitor tjetër të njohur botëror


	Hapi 1
Paraprakisht nxënësve iu është dhënë detyrë të hulumtojnë mbi jetën dhe veprën e një kompozitori tjetër të njohur në botë.

	Hapi 2
Ftohen nxënësit të lexojnë biografitë e kompozitorëve që kanë hulumtuar.
Nxitet një diskutim ku nxënësit mund të komentojnë dhe t’i bëjnë pyetje njëri –tjetrit rreth tyre. 

	Hapi 3
Udhëzohen nxënësit të plotësojnë detyrën duke krahasuar Moxartin me një kompozitor tjetër të njohur botërisht.


	Hapi 4
Lexohen punimet nga disa nxënës.
Vlerësohen nga mësuesja për punën e kryer.

















	Tema: Hëna

	Njësia mësimore e parë: Shkruaj


	RNSH: II-1, 6
RNF: 1.3, 5, 7
Rezultatet e të nxënit të orës mësimore:
Tregon informacione dhe fakte për Hënën


	Hapi 1
Paraqiten para nxënësve disa foto apo ilustrime të Hënës.


	Hapi 2
Udhëzohen nxënësit të diskutojnë në grupe duke rikujtuar njohuritë dhe faktet që kanë mësuar për Hënën, të cilat më pas i paraqesin në grafikun e dhënë.


	Hapi 3
Grupet prezantojnë para klasës punimet e tyre. Diskutohet dhe komentohet rreth tyre.
Grafiku plotësohet edhe në tabelë me të gjitha faktet e mbledhura nga nxënësit.



















	Tema: Hëna

	Njësia mësimore e dytë: Fjalori


	RNSH: II-1, III-2
RNF: 2.2
Rezultatet e të nxënit të orës mësimore:
Identifikon fjalët e panjohura në tekst
Gjen kuptimin e fjalëve të panjohura


	Hapi 1
Lexohet teksti “Hëna” me zë nga disa nxënës.

	Hapi 2
Kërkohet nga nxënësit të identifikojnë fjalët e panjohura në tekst.
Fillimisht shkruajnë në kolonën përkatëse të tabelës kuptimin e fjalëve sipas mendimit të tyre. 


	Hapi 3
Formohen grupe të vogla dhe nxënësit bashkëpunojnë për gjetjen e kuptimeve të fjalëve të panjohura.
Nxënësit duhet të shpjegojnë kuptimin e fjalëve duke përdorur fjalorin dhe kontekstin e përgjithshëm të tekstit, duke e rilexuar tekstin sipas nevojës. 


	Hapi 4
Nxiten nxënësit të përdorin  fjalët e kuptuara në shembuj të tjerë, duke shkruar nga një fjali për secilën prej tyre. 
Lexohen fjalitë nga nxënësit dhe vlerësohen për punën e tyre.
















	Tema: Hëna

	Njësia mësimore e tretë: Pyetje pas leximit


	RNSH:II-3; III-1
RNF:1.2,3
Rezultatet e të nxënit të orës mësimore:
Përgjigjet në pyetje rreth tekstit të lexuar


	Hapi 1
Udhëzohen nxënësit të lexojnë tekstin në heshtje dhe me vëmendje.

	Hapi 2
Nxënësit në dyshe shprehin mendimet dhe diskutojnë rreth pyetjeve të dhëna në libër.
Më pas shkruajnë përgjigjet sipas kërkesës në hapësirat e caktuara.


	Hapi 3
Ftohen nxënësit të lexojnë përgjigjet para klasës.
Zhvillohet një diskutim i përbashkët duke komentuar dhe korrigjuar ato sipas nevojës.
Vlerësohet puna e nxënësve.




















	Tema: Hëna

	Njësia mësimore e katërt: Ndërlidhja me lëndët tjera mësimore


	RNSH: II-1, III-2
RNF: 1.2, 5
Rezultatet e të nxënit të orës mësimore:
Bën ndërlidhje të informacioneve nga teksti Hënë me lëndë të ndryshme mësimore


	Hapi 1
Disa nxënës do të bëjnë një përmbledhje të tekstit të mësuar.
U drejtohet pyetja:
-Si mendoni, me cilat lëndë mësimore ndërlidhet ky tekst?
Lihen nxënësit të shprehin mendimet e tyre.


	Hapi 2
Udhëzohen nxënësit në grupe të plotësojnë sipas kërkesave të dhëna në libër.
Matematikë
· Gjej pesha të ndryshme dhe trego se sa peshojnë në Tokë dhe sa peshojnë në Hënë.
Njeriu dhe natyra
· Rilexo tekstin dhe shkruajnë të gjithë titujt e mësimeve që lidhen me lëndën Njeriu dhe natyra.
Edukatë figurative
· Vizato të gjitha plantët dhe satelitin e Tokës, Hënën.


	Hapi 3
Grupet lexojnë punimet para klasës, duke arsyetuar dhe argumentuar mendimet e tyre.
Diskutohet dhe komentohet nga nxënësit.
Korrigjohen sipas nevojës dhe vlerësohen nga mësuesja.















	Tema: Hëna

	Njësia mësimore e pestë: Hulumtoj më shumë


	RNSH: II-1; III-2
RNF: 1,5; 3.6
Rezultatet e të nxënit të orës mësimore:
Hulumton më shumë për informacione dhe fakte për Hënën


	Hapi 1
Paraqitet para nxënësve një video shkurtër ose ndonjë imazh që tregon momentin e njohur të zbarkimit të astronautëve të parë në Hënë në vitin 1969.  
Diskutohet me nxënësit për emocionet dhe ndjenjat që mund të kenë përjetuar astronautët gjatë kësaj eksperience të jashtëzakonshme.

	Hapi 2
Nxënësit janë udhëzuar paraprakisht të hulumtojnë nga burime të ndryshme për astronautët Neil Amstrong dhe E. Oldrin.
Udhëzohen të shkruajnë informacionet e mbledhura sipas kërkesës së dhënë.


	Hapi 3
Nxënësit lexojnë punimet e tyre para klasës.
Bëhet një diskutim i përgjithshëm duke komentuar punën e njëri-tjetrit.
Vlerësohet puna e nxënësve.

















	Tema: Hëna

	Njësia mësimore e gjashtë: Imagjinatë e drejtuar


	RNSH:II-2,5,6
RNF:3.5
Rezultatet e të nxënit të orës mësimore:
Shkruan një ngjarje sipas imagjinatës


	Hapi 1
Fillohet me një pyetje që nxit interesin e nxënësve:
· Çfarë mendoni se do të ndodhte në një udhëtim hapësinor?
Nxënësit shprehin mendimet e tyre për aventurat që do të donin të eksploronin si astronautë.


	Hapi 2
Udhëzohen nxënësit të shkruajnë sipas kërkesës, duke imagjinuar për udhëtimin e tyre si astronautë bashkë me shoqet e shokët dhe zbulimet që dëshirojnë t’i arrijnë.

	Hapi 3
Nxënësit lexojnë shkrimet e tyre para klasës.
Vlerësohet puna e nxënësve dhe zgjedhen tri punimet më të mira në klasë. 



















	Tema: Ku ndodhet shtatëshja e fshehtë?

	Njësia mësimore e parë: Gjej fjalët


	RNSH: II-1,2; III-4
RNF: 2.2
Rezultatet e të nxënit të orës mësimore:
Shkruan fjalë në bazë të kërkesës


	Hapi 1
Shkruhen në tabelë numrat 7, 17, 27, 37….
Kërkohet nga nxënësit të mendojnë se çfarë u sjellin në mendje këta numra.

	Hapi 2
Udhëzohen nxënësit të paraqesin në grafikun e dhënë gjithçka që u sjellin në mendje numrat 7, 17, 27 37… Mund të jetë data e ditëlindjes tënde, numër telefoni, përrallë etj.


	Hapi 3
Formohet edhe në tabelë një grafik, i cili plotësohet nga mendimet që do të japin nxënësit pas punës së tyre individuale.



















	Tema: Ku ndodhet shtatëshja e fshehtë?

	Njësia mësimore e dytë: Fjalori


	RNSH: II-1: III-2
RNF: 2.2
Rezultatet e të nxënit të orës mësimore:
Identifikon fjalët e panjohura në tekst
Gjen kuptimin e fjalëve të panjohura


	Hapi 1
Lexohet teksti me paragrafë nga nxënësit. Pas leximit të çdo paragrafi diskutohet duke iu  drejtuar pyetje. 
Pyetje të mundshme:
- Kush janë anëtarët e Shtatëshes së Fshehtë?
- Pse mendoni se Shtatëshja e Fshehtë po shkon për të eksploruar shtëpinë e vjetër të rrënuar?
- Si ishte pamja e shtëpisë brenda, krahasuar me pritshmërinë e tyre?
- Çfarë zbuluan fëmijët në shtëpi?
- Si mendoni, çfarë mund të ketë brenda atyre kutive në dhomë të fshehtë? Etj.


	Hapi 2
Kërkohet nga nxënësit të identifikojnë fjalët e panjohura në tekst.
Fillimisht shkruajnë në kolonën përkatëse të tabelës kuptimin e fjalëve sipas mendimit të tyre.

	Hapi 3
 Nxënësit në grupe bashkëpunojnë për gjetjen e kuptimeve të fjalëve të panjohura.
Nxënësit duhet të shpjegojnë kuptimin e fjalëve duke përdorur fjalorin dhe kontekstin e përgjithshëm të tekstit, duke e rilexuar tekstin sipas nevojës. 















	Tema: Ku ndodhet shtatëshja e fshehtë?

	Njësia mësimore e tretë: Lexoj dhe tregoj: e vërtetë apo e gabuar   

	RNSH: III-3
RNF: 1.2
Rezultatet e të nxënit të orës mësimore:
Analizon tekstin e lexuar duke arsyetuar vërtetësinë e fjalive të dhënë


	Hapi 1
Bëhet një përmbledhje e tekstit të mësuar nga disa nxënës.

	Hapi 2
Nxënësit udhëzohen të lexojnë paragrafin e tekstit dhe për çdo pohim të dhënë të tregojnë se a është e vërtetë apo e trilluar. Arsyetojnë çdo përgjigje me shkrim.


	Hapi 3
 Ftohen nxënësit të japin përgjigjet dhe arsyetimet e tyre para klasës.
Korrigjohen gabimet eventuale dhe vlerësohen.



Njësia mësimore e katërt dhe e pestë zhvillohet sipas veprimtarisë së orës së tretë.
















	Tema: Ku ndodhet shtatëshja e fshehtë?

	Njësia mësimore e gjashtë: Shprehu duke vizatuar   

	RNSH: II-5
RNF: 1.9, 3.5
Rezultatet e të nxënit të orës mësimore:
Paraqet me vizatim ngjarjen e lejuar


	Hapi 1
Zhvillohet një bisedë me nxënësit duke i nxitur të mendojnë dhe të tregojnë për pjesën e tekstit që u ka pëlqyer më shumë.

	Hapi 2
Udhëzohen nxënësit të punojnë pjesën në libër sipas kërkesës. 
Nxënësit do të vizatojnë një nga ngjarjet e pëlqyera të tregimit.

	Hapi 3
Nxënësit prezantojnë vizatimet para klasës dhe shpjegojnë se çfarë kanë paraqitur në punimin e tyre.



















	Tema: Ku ndodhet shtatëshja e fshehtë?

	Njësia mësimore e shtatë: Shkruaj 

	RNSH: I-2; II-1
RNF:1.3,5,7
Rezultatet e të nxënit të orës mësimore:
Shkruan ese sipas temës së dhënë


	Hapi 1
 Hapet diskutim me nxënësit duke u drejtuar pyetjet:
-A ju pëlqen qeni si kafshë shtëpiake? Pse?
-A do të donit të kishit një qen?
-Si do të kujdeseshit për të?
-Çfarë mendoni për shprehjen “Qeni, miku më besnik i njeriut”?


	Hapi 2
Udhëzohen nxënësit të shkruajnë ese me temën “Qeni, miku më besnik i njeriut”.
U theksohet rëndësia e shkrimit duke iu përmbajtur strukturës së esesë dhe respektimi i rregullave të drejtshkrimit.


	Hapi 3
 Nxënësit lexojnë shkrimet e tyre.
Korrigjohen dhe vlerësohen për punën e kryer.
Përzgjedhen tri shkrimet më të bukura.


















	Tema: Ku ndodhet shtatëshja e fshehtë?

	Njësia mësimore e tetë: Imagjinatë e drejtuar

	RNSH: II-2,5,6
RNF: 3.5
Rezultatet e të nxënit të orës mësimore:
Shkruan vazhdimin e ngjarjes sipas imagjinatës


	Hapi 1
 U tregohet nxënësve se sot nuk do të jenë thjesht dëgjues apo lexues të tregimit, por krijues të vazhdimit të ngjarjes sipas imagjinatës së tyre.
Rikujtohen disa elementë kryesorë të tregimit, që të shërbejnë si bazë për imagjinatën e tyre.

	Hapi 2
Udhëzohen nxënësit të mbyllin sytë dhe të ndalen te momentet e fundit të tregimit. Pastaj, me imagjinatën e tyre të krijojnë vazhdimin e ngjarjeve sipas kërkesës së dhënë, në mënyrë unike dhe origjinale.


	Hapi 3
 Nxënësit lexojnë krijimet e tyre para klasës.
Diskutohet duke lejuar nxënësit të pyesin dhe të japin komente rreth punës së njëri-tjetrit.
Vlerësohen nga mësuesja për punën e kryer.


















	Tema: Ku ndodhet shtatëshja e fshehtë?

	Njësia mësimore e nëntë: Hulumtoj më shumë

	RNSH: II-1; III-2
RNF: 1,5; 3.6
Rezultatet e të nxënit të orës mësimore:
Gjen tekst tjetër për miqësinë e njeriut me qenin


	Hapi 1
 Nxënësit janë udhëzuar paraprakisht të gjejnë një tekst tjetër ku tregohet miqësia e njeriut me qenin.
Ftohen nxënësit të tregojnë titujt e tregimeve që kanë gjetur në hulumtimin e tyre.
Paraqiten në tabelë dhe formohet një pemë e mendimeve me to.


	Hapi 2
Udhëzohen nxënësit të shkruajnë tregimin sipas kërkesës së dhënë në libër.

	Hapi 3
 Nxënësit lexojnë tregimet e tyre para klasës.
Diskutohet duke lejuar nxënësit të pyesin dhe të japin komente rreth tyre.
Vlerësohen nga mësuesja për punën e kryer.

